2025eko ekaineko Los Angelesko istiluak

2025eko ekaineko Los Angelesko istiluak () urte horretako ekainaren 6an hasi ziren Los Angelesen, Immigrazioko eta Aduanetako Polizia Indarrak (ICE) Kalifornian legez kanpoko migrazioaren aurka egindako sarekada masiboen ondoren. 

Hainbat protesta biolento bilakatu ziren protestariek Los Angelesko Polizia Departamentuaren (LAPD) eta ICEren agenteekin liskarrak izan ondoren. Hala ere, protesta gehienak baketsuak izan ziren, eta Downtownetik bost bat bloketara gertatu ziren.

Ekainaren 7an, protestariek eta polizia federalek liskarrak izan zituzten Paramount eta Comptonen egindako sarekadetan. Donald Trump presidenteak Kaliforniako Guardia Nazionala federalizatuz erantzun zuen, hirian 2.000 guardia kide hedatzeko eskatuz. Talde anitzek eta afiliatu gabeko protestariek protestak antolatu eta parte hartu izan zuten. Ekainaren 9an, presidenteak beste 2.000 soldadu bidali zituen Los Angelesera, eta, orotara, 5.000 inguru zabiltzan Kaliforniako hirian protestak amatatu nahian. Gehienak Guardia Nazionaleko kideak dira, baina 700 marine ere igorri zituen Trumpek, Kaliforniako agintarien iritziari muzin eginda. Kritikoek, Gavin Newsom Kaliforniako gobernadoreak barne, erantzun militarra goiztiarra, zirikatzailea eta autoritarioa zela esan zuten. Hainbat manifestari atxilotu zituzten eta hainbat agente eta manifestari zauritu ziren.

Los Angeleseko ICEren aurkako protestek AEBko beste hiri batzuetan eragin dute, New Yorken, Chicagon eta Dallasen, esaterako.

 Erreferentziak 

 Kanpo estekak 

Kategoria:Los Angelesko historia
Kategoria:2025eko protestak
Kategoria:Ameriketako Estatu Batuetako protestak
Kategoria:2025 Ameriketako Estatu Batuetan
Kategoria:Donald Trumpen bigarren lehendakaritza
Kategoria:Immigrazioa Ameriketako Estatu Batuetara